2. ΑΝΑΓΚ. ΝΟΜΟΣ υπ’ αριθ. 2087 της 14/20 Νοεμ. 1939 (ΦΕΚ Α΄ 498) Περί οργανώσεως Υπηρεσίας καυσίμων υλών, παρά τω Υπουργείω Σιδηροδρόμων και Αυτοκινήτων. Άρθρ.1.-(Αφεώρα σύστασιν Ειδικής Υπηρεσίας Καυσίμων υλών παρά τη Μηχανολογική Διευθύνσει του τότε Υπουργείου Σιδηροδρόμων και Αυτικινήτων. Ήδη η προμήθεια στερεών και υγρών καυσίμων ανήκει εις την αρμοδιότητα του Τμήματος Α΄ της 2ας Διευθύνσεως Κρατικών Αγορών της Γεν. Διευθύνσεως Εφοδιασμού του Υπουργείου Εμπορίου. Βλ. άρθρ.4 παρ.2 Β.Δ. 135/1966 τόμ. 13Α σελ. 778,29). Βλ. και Α.Ν. 15/1967 (τόμ. 24 σελ. 276,11) περί υπαγωγής εις το Υπουργείον Συντονισμού του ενιαίου χειρισμού απάντων των θεμάτων των αναφερομένων εις τα πετρελαιοειδή, δι’ ου η Υπηρεσία Ελέγχου Κρατικού Διϋλιστηρίου μετωνομάσθη εις Εθνικήν Υπηρεσίαν Πετρελαιοειδών. Άρθρ.2.-(Παρείχετο εις τον Υπουργόν Σιδηροδρόμων το δικαίωμα όπως συνιστά Επιτροπάς και Συμβούλια, προσλαμβάνη εκτάκτους υπαλλήλους και προβαίνη εις προμηθείας βιβλίων κλπ. δια την Υπηρεσίαν Καυσίμων. Προς κάλυψιν των ανωτέρω δαπανών επιβάλλεται ειδική εισφορά επί των εκ του εξωτερικού εισαγομένων και εις την βιομηχανίαν και ιδιώτας διατιθεμένων καυσίμων. Δια του άρθρ.13 παρ.6 Ν.Δ. 4256/62 (τόμ. 13 σελ. 80,19) ωρίσθη ότι η εισφορά αύτη καταβάλλεται υπό των Εταιρειών Εμπορίας και Διανομής πετρελαιοειδών κατά την διαδικασίαν του Α.Ν. 660/1937 περί φό ρου κύκλου εργασιών, εξεδόθη δε σχετικώς και η κατωτ. υπ’ αριθ. Δ. 1594/1966 απόφασις Υπ. Οικονομικών). Άρθρ.3.-Το παρά τω Εργοστασίω του Υπουργείου Σιδ/μων και Αυτοκινήτων υφιστάμενον Μηχανολογικόν εργαστήριον υπαγόμενα αμφότερα μετά του Εργοστασίου, εις την Μηχανολογικήν Διεύθυνσιν, θα διενεργή τον έλεγχον της ποιότητος των λιγνιτών και καυσίμων εν γένει υλών. Αι λεπτομέρειαι της εφαρμογής του παρόντος Νόμου κανονίζονται δι’ αποφάσεων του επί των Σιδ/μων και Αυτοκινήτων Υπουργού. 